Document ID: /fineweb-2-swissfilter-quality_10-filterrobots/filtered/01798.jsonl.gz/1478

GV 2017 und "dä GSC Zeedel"
Am 12. Mai fand die alljährliche Generalversammlung der Gasseschränzer statt. Dieses mal im "Centro Italiano" in Kreuzlingen, da im Anschluss noch ein Geburtstagsständchen für eines unserer Gründungsmitglieder Oliver Grandjean "OG" am nahe gelegenen Kreuzlinger Bootshafen Seegarten stattfinden sollte.
Bei den Vorstandswahlen wurden der amtierende Präsident (Stefan), sowie der Aktuar (Urs) und der Matwart (Christoph) in ihrem Amt bestätigt. Aufgrund von Abgängen aus dem Vorstand wurden Bettina, Sandra und Sabrina in die Ämter des Tourmanagers, des Kassiers und das in neue Amt "PR" gewählt.
Der Jahresbericht des Präsidenten wurde in Form eines Basler "Zeedel" präsentiert, den wir euch natürlich nicht vorenthalten wollen.
Z’Chryzlinge am mim Rhy…
Au wenn dä Ueli nid het gwunne, Han I doch für mi bestumme. Zmachä das Johr de chlini Bryycht, Nöd eifacher aber au nöd voll Schliicht.
Als en Schnitzelbangg - voll Elegant!
Zway Pläusch im Summer juhee, het doch voll abartig für üs geh. Bi dä Jaslä Fuesball und Pool voll veräggnät, denn dihei bi de Vreni noch de Schnitzelgjägt.
Bim schöne Jubiläum vo üs im Narrenkeller Isch doch uf einmol gsi das Bier weg vom Teller Alles aus die Maus und Chrot, Hets halt geh de Überraschigs Shot.
Denn het Nochwuchs ghagglät frey Es paar sind etz nüme numme zwey odr drey
Was für en elenede Skandaal noch de Enthülltig vo dä Narrä viral. Mi chent maine es isch schon ganz fatal Nix mit Bolognaise, pesto rosso oder ganz tiir Nai es git heissä Chäs us em Topf überm Fiir
Wiehnacht ufem Boulevard isch ä grossi Sach, mer Schränzer sind do voll vo Fach Sigs bim Samichlaus oder am Stärnäzauber, Gluewhy verchaufe und gaanz viel abstaubä
Jasmin jo das finde mir würkli ganz schaad Ufem Wäg noch Saas Fee uf eimol ganz faad Het müese rheierä im Car vom Stefan - unerheert Do hemmer si grad usegstellt dasi umcheehrt.
In Saas fee mit elend viel Schnee Isches chalt gsi - gar nim schee Igfrore sind isi instrument ohni Änd Döt obe uf dem chline Autofreiä Kontinänd
Familieguggä mit Indianer und voll rundä Ränzä Hend üs amüsiert bi de Gyzknäpper Feer-Nola stänzä Zunterscht i de Garag isch denn gsi das Fäscht Geh hemmerm dem am halbi 3 dä Räscht A dem doch teils sehr plauschigä Fäscht Mit Sunne und blauem Himme obe au Simmer ohni Wismä hei in Thurgau
Haselä - das hani nid chöne gniessä Drum tueni do drüber grad au de Bricht schliessä
Zum Glück für üs alli Schränzer no so schlau Hemmer dRöllin Moni üsi Kamerafrau Si het gmacht jedes mol en Querschnitt Das isch ohni falschi Schaam än riisä Hit!
Malters wiiit ä wägg im Entlebuuch Chas eim werde scho chli Schmuuch Spielä Dusse mit Security ohni Änd Das mer is sicher gfhylt hend i dem Luz-länd
Äs openair isch logo wohl Vorrussä I de chuele nacht bymnä fyr isch da zum kuschlä In Gansingen i dr nechy vo Basel a dem Rhy Schwups isches de doch au scho wieder gsy verby
Bir scheenschtä sunne, das isch voll glup, Simmer gsi bim Guugä warmup De Video hetts denn zeigäd Gfallä hätts allne denne Cheibä
Jo Sargans isch sonä abartigi Sach, da goht afach nöd so inä Fach Ä Halle wie es Fussballfeld isch das echt e gueti Idee Am aber Schluss voll wi nix das muesch emol gsee Bi dennä 16 Jöhrige simmer denn würkli gSyy Nögschmol gömmer denn wieder woandersch Hyy Schilessli het niemer vo üs sonen Bodyyy Aber gratis ischer gsi de lecker Wyyy
Legendä im Archiv vorem Schmudo Trip, isch die Party doch immer irgendwie de hit. Hemglogger jedes Johr tues nöd betittle, Do tömmer Tradition vermittlä. In Konstanz bi Wind und Wetter isches nid immer Attrakiv, Doch das Bier noch de Byhny isch so was vo positiv. Ob mir chemed oder nit hend sich gfroged die See-Geischter Ufklärt het denn üses schene neue Internetfeischter Seepark als üse Sponsor bechunt es absoluts Olé, doch das mit dem Tieresprutz ach oje. Bodanesä Umzug bi Sunne schii 30ig Gard Het de Rhymus ghalte absolut uf Trab. Karin mit de Facklä isch ganz e liebi mit viel suff, sait us Herze mir hege ganz viel druff Spiele fyr Wy das goht au im engschtä chlinste Spuntä, für das git teils denn sogar en Humpä. Nochem em Umzug hemmer is de nid versteggt, sondern hend ufgspielt im Bermuda dryegg.
Mit neue Rekörd hemmer denn das Weekend gschlossä, bin Kindermaksäball au no sletzschti Räppli verschossä.
In Tägerwile bim Fahne ufzug ume hangä, het doch glatt für es kompletts Gugge-Selfie glanged. Truurig wie viel Spass die Bevölkerig do het, mir chente meine es seged ali im Ferie flyger jet. A de Rhytyfely Nacht hei do hets wie jedes johr gfetzt, numme musikalisch hemmer kai Berge me versetzt.
So etz mit de GV isches das gsi mit Fasnacht mues scho säge hät en chaibä Spass gmacht.
Fyrd Guggemusig dä Präsident Stefan Schaible – 2017
I find üs es lässi Truppä und fühl mi wohl mit eu allne. Danke das I mit allne Hochs und Tüüfs dörft mit eu dem Hobby fröhnä. P.S: ich wird nüm viel Johresbricht schriibe, das söll denn balde emol öpper Andersch mache…
Fake News: Gründig 10 Okt. 1986, also denn isch 2017 di erschti Saison gsi. Facto mer hend jetzt di 30igscht Saison GSC vebiii…
Die Guggemusik Gasseschränzer Chrüzlinge ist ein 1986 gegründeter Verein mit Sitz in Kreuzlingen. Ihr Zweck ist es, die Guggenmusik und die Kameradschaft zu pflegen, in allen Belangen zu fördern und sich an Fasnachtsveranstaltungen zu beteiligen.